Kurdîstanijan vera tecrîdê serê Rayberê Şarê Kurdî Abdullah Ocalanî verê bînaya Konseya Ewropa de çalakîyêke dabî destpêkerdene.
Çalakîye roja 3. de bi beşdarîya FEDA, CÎK, PYD, KNK, KCDK-E, AvEG-KON û hunermendanê TEV-ÇANDî dewam kena. Çalakîkerî saete 12.00 de eşkerayîyêke do bidê.
Wina pawîyeno ke temsîlkarê dezgehanê kurdan, wekîlê KA, Înîsîyatîfê Cinîyan ê Seba Azadîya Abdullah Ocalanî û Koma Avûkatanê Ocalanî ya Mîyanneteweyî çalakîye de qisey bikerê û Endamê Komîsyonê Têkilîyanê Teberî yê HDPyî Hişyar Ozsoy û Feleknase Uca, avûkatê Buroyê Huqûqî yê Asrinî çalakîkeran zîyaret bikerê.
